CELEX: C2005/045/26
Language: fi
Date: 2005-02-19 00:00:00
Title: Asia C-490/04: Euroopan yhteisöjen komission 29.11.2004 Saksan liittotasavaltaa vastaan nostama kanne

19.2.2005   
            
            
               FI
            
            
               Euroopan unionin virallinen lehti
            
            
               C 45/13
            
         Euroopan yhteisöjen komission 29.11.2004 Saksan liittotasavaltaa vastaan nostama kanne
   (Asia C-490/04)
   (2005/C 45/26)
   Oikeudenkäyntikieli: saksa
   Euroopan yhteisöjen komissio on nostanut 29.11.2004 Euroopan yhteisöjen tuomioistuimessa kanteen Saksan liittotasavaltaa vastaan. Kantajan asiamiehinä ovat Enrico Traversa ja Horstpeter Kreppel ja prosessiosoite on Luxemburgissa.
   Kantaja vaatii, että yhteisöjen tuomioistuin:
   
               1)
            
            
               toteaa, että Saksan liittotasavalta ei ole noudattanut EY 49 artiklan mukaisia velvoitteitaan, koska se on säätänyt, että
               
                           a)
                        
                        
                           ulkomaalaiset yritykset ovat velvollisia suorittamaan lähettämiensä työntekijöiden puolesta maksuja saksalaiseen lomarahastoon jopa silloin kun niitä suojataan pääasiallisesti vastaavalla tavalla niiden työnantajan sijoittautumisvaltion lainsäädännön perusteella (AEntG:n 1 §:n 3 momentti)
                        
                     
                           b)
                        
                        
                           ulkomaalaiset yritykset ovat velvollisia käännättämään saksaksi työsopimuksen (tai työntekijän asuinpaikkavaltion lainsäädännön mukaan direktiivin 91/533/ETY perusteella vaadittavat asiakirjat), palkkalaskelmat, työaikatodistukset, todistukset suoritetuista palkanmaksuista ja kaikki muut asiakirjat, joita Saksan viranomaiset vaativat (AEntG:n 2 §)
                        
                     
                           c)
                        
                        
                           ulkomaalaiset vuokratyövoimaa välittävät yritykset ovat velvollisia tekemään ilmoituksen ennen työntekijän siirtämistä työvoiman vuokraajalle Saksaan ja tämän lisäksi myös aina ennen töiden aloittamista tietyllä rakennustyömaalla työvoiman vuokraajan palveluksessa (AEntG:n 3 §:n 2 momentti).
                        
                     
         
               2)
            
            
               velvoittaa Saksan liittotasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että muutamat Arbeitnehmerentsendegesetzin (työntekijöiden lähettämisestä annettu laki), jolla lähettämisdirektiivi 96/71/EY saatettiin osaksi kansallista lainsäädäntöä, säännökset eivät edelleenkään ole muutamien tämän direktiivin säännösten mukaisia.
   Säännökset, jotka koskevat sellaisen työnantajan, jonka kotipaikka on muussa jäsenvaltiossa kuin Saksassa, velvollisuutta suorittaa maksuja saksalaiseen lomarahastoon
   Velvollisuus suorittaa maksuja saksalaiseen lomarahastoon on komission mielestä EY 49 artiklassa tarkoitettu palvelujen vapaata tarjontaa koskeva luvaton rajoitus silloin kun on varmistettu, että lähettävä työnantaja myöntää työntekijöilleen saman määrän palkallisia lomapäiviä kuin mistä on määrätty Saksan työehtosopimusmääräyksissä ja lähetettyä työntekijää suojellaan lomakorvauksen osalta lähettäjävaltion oikeusjärjestelmän perusteella samalla tai verrattavissa olevalla tavalla kuin Saksassa.
   Säännökset, jotka koskevat sellaisen työnantajan, jonka kotipaikka on muussa jäsenvaltiossa kuin Saksassa, velvollisuutta kääntää asiakirjoja
   Komission mukaan asiakirjojen kääntämistä koskeva vaatimus on tosin omiaan täyttämään Saksan valvontatarpeen. Kun otetaan huomioon lähettämisdirektiivin 4 artiklan mukainen yhteistyö tiedottamisen alalla, velvollisuutta kääntää kaikki asiakirjat ei voida kuitenkaan enää pitää tarpeellisena ja sillä mennään näin ollen liian pitkälle.
   Säännökset, jotka koskevat sellaisen vuokratyövoimaa välittävän yrityksen, jonka kotipaikka on muussa jäsenvaltiossa kuin Saksassa, velvollisuutta tehdä aina ennen kuin vuokralla oleva työntekijä siirretään yhdeltä rakennuspaikalta toiselle kyseisestä muutoksesta ilmoitus toimivaltaiselle elimelle.
   Siitä huolimatta, että sellaisen vuokratyövoimaa välittävän yrityksen, jonka kotipaikka on Saksan ulkopuolella, velvollisuutta tehdä muutosilmoitus on hieman muutettu, kyse on komission mielestä edelleen erilaisesta kohtelusta, siltä osin kun sellaisten vuokratyövoimaa välittävien yritysten osalta, joiden kotipaikka on Saksassa, velvollisuus tehdä muutosilmoitus on työvoiman vuokraajalla kun taas sellaisten vuokratyövoimaa välittävien yritysten osalta, joiden kotipaikka on Saksan ulkopuolella, kyseinen velvollisuus on pääasiallisesti vuokratyövoiman välittäjällä ja se voidaan siirtää työvoiman vuokraajalle ainoastaan sopimukseen perustuen. Tämä erilainen kohtelu merkitsee komission mukaan EY 49 artiklassa tarkoitettua palveluiden vapaan tarjoamisen luvatonta rajoitusta.